**Ludas Községi Önkormányzat Képviselő-testületének 9/2018. (VIII.24.) önkormányzati rendelete**

**a gyermekétkeztetés térítési díjairól**

Ludas Községi Önkormányzat Képviselő-testülete az Alaptörvény 32. cikk (2) bekezdésében meghatározott jogalkotói hatáskörében a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. és 8. pontjában meghatározott feladatkörében eljárva a következőket rendeli el:

**1.§**

A rendelet hatálya kiterjed a Ludas Községi Önkormányzata által fenntartott és működtetett Ludas Község Óvodájában, valamint a Detki Petőfi Sándor Általános Iskola Ludasi tagintézményében a gyermekétkeztetést igénybe vevőkre.

**2.§**

Ludas Községi Önkormányzat a fenntartásában lévő Ludas Község Óvodájában működő konyhán keresztül biztosítja a településen az 1. § -ban meghatározott intézményekben történő gyermekétkeztetést.

**3.§**

Az önkormányzat az étkeztetés térítési díjait az 1. melléklet szerint állapítja meg.

**4.§**

(1) Ez a rendelet 2018. szeptember 3. napján lép hatályba.

(2) Hatályát veszti Ludas Községi Önkormányzat Képviselő-testületének a gyermekétkeztetés térítési díjairól szóló 5/2018. (III.29.) önkormányzati rendelete.

|  |  |
| --- | --- |
|  |  |

1. melléklet a 9/2018. (VIII. 24.) önkormányzati rendelethez

Étkezési térítési díjak:

Óvodai étkezés:

 tízórai: 104,- Ft

 ebéd: 194, - Ft

 uzsonna: 84, - Ft

Iskolai étkezés:

 tízórai: 165,- Ft

 ebéd: 305, - Ft

 uzsonna: 135, - Ft

A fenti térítési díjak az élelmezés nyersanyagköltségének egy ellátottra jutó napi összegén alapulnak és a hatályos jogszabályok szerint felszámítandó Áfa-t nem tartalmazzák.